|  |  |  |
| --- | --- | --- |
| Rīgā | Nr.\_\_ | 2019. gada \_\_\_. \_\_\_\_\_\_\_\_\_ |

.§

**Par informatīvo ziņojumu “Par Kohēzijas politikas Eiropas Savienības fondu investīciju aktualitātēm līdz 2018. gada 31. decembrim un 2019. gada februāra ikmēneša operatīvā informācija”**

**TA-…**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(…)

1. Pieņemt zināšanai iesniegto informatīvo ziņojumu.
2. Pieņemt zināšanai informatīvā ziņojuma ceturtajā sadaļā sniegto informāciju par Eiropas Savienības fondu investīciju prognozi, kas sagatavota saskaņā ar Ministru kabineta 2015. gada 24. februāra noteikumu Nr.108 “Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014. – 2020. gadam” 11. punktā noteikto.
3. Lai nodrošinātu “Deklarācijas par Artura Krišjāņa Kariņa vadītā Ministru kabineta iecerēto darbību” 26. uzdevuma efektīvu izpildi, Ekonomikas ministrijai katru gadu līdz kārtējā gada 1. jūlijam veikt izvērtējumu par prognozētām izmaiņām darba spēka un būvmateriālu izmaksās būvniecības nozarē, analizējot tendences, kā arī līdz kārtējā gada 1.augustam informēt Ministru kabinetu par izvērtējuma rezultātiem, sniedzot priekšlikumus nepieciešamai rīcībai, lai laikus novērstu tautsaimniecības pārkāršanas riskus.
4. Atzīt par aktualitāti zaudējušu Ministru kabineta 2017. gada 28.augusta sēdes protokollēmuma Nr. 41 1. § “Informatīvais ziņojums “Par valsts budžeta izdevumu pārskatīšanas 2018., 2019. un 2020.gadam rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2018., 2019. un 2020.gadam” un likumprojekta “Par valsts budžetu 2018.gadam” izstrādes procesā” 7. punktu.
5. Ņemot vērā informatīvā ziņojuma ceturtajā sadaļā un 3. pielikumā “Projektu maksājumu pieprasījumu iesniegšanas 2018. gada plānu izpilde” sniegto informāciju, saskaņā ar Ministru kabineta 2014. gada 16. decembra noteikumu Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. – 2020. gada plānošanas periodā” 51.4.7. apakšpunktu atbalstīt atsevišķu izņēmuma gadījumu piemērošanu un atļaut Centrālajai finanšu un līgumu aģentūrai nesamazināt Eiropas Savienības fonda un valsts budžeta līdzfinansējumu atsevišķiem projektiem, kas izpildi nodrošināja 2019. gada janvārī, Valsts ieņēmumu dienesta padziļinātās sadarbības programmas Zelta klienta projektam, kā arī saskaņā ar Vides aizsardzības un reģionālās attīstības ministrijas, Izglītības un zinātnes ministrijas un Ekonomikas ministrijas izvērtējumu un priekšlikumu projektiem, kuriem ieviešanas kavējumi saistīti, galvenokārt, ar trešo personu rīcību.
6. Ņemot vērā snieguma ietvara nosacījumu izpildi darbības programmas ietvaros līdz 2019. gada 30. jūnijam, ministrijām rādītāju izpildes gadījumā līdz 2019. gada 1. jūlijam iesniegt Finanšu ministrijā priekšlikumus par prioritāro virzienu attiecīgo fondu snieguma rezerves finansējuma izmantošanu, tai skaitā, pamatojot ar veikto Eiropas Savienības fondu lietderības, efektivitātes un ietekmes izvērtējumu rezultātiem, kur attiecināms.
7. Lai novērstu piešķirtā valsts budžeta virssaistību finansējuma 66 269 088 *euro* negatīvu fiskālo ietekmi, lemjot par snieguma rezerves finansējuma izmantošanu, primāri snieguma rezerves finansējums novirzāms piešķirto valsts budžeta virssaistību segšanai saskaņā ar Ministru kabineta 2015. gada 10. novembra rīkojuma Nr. 709 “Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai” 6. punktu un, ņemot vērā likuma “Par vidējā termiņa budžeta ietvaru 2018., 2019. un 2020. gadam” 19. pantā noteikto.
8. Ņemot vērā informatīvā ziņojuma ceturtajā sadaļā sniegto informāciju, Finanšu ministrijai sagatavot un līdz 2019. gada 30. septembrim noteiktā kārtībā iesniegt Ministru kabinetā ziņojumu par darbības programmas snieguma ietvara rezerves finansējuma izlietojuma priekšlikumiem. Priekšlikumu izstrādē izskatīt šī protokollēmuma 6. un 7. punktā sniegto informāciju un ņemt vērā citus nosacījumus, kā arī Ministru kabineta iepriekš pieņemtos lēmumus par investīciju jomām, kurām prioritāri piešķirams snieguma rezerves finansējums.
9. Ņemot vērā statistikas datu pieejamību Kohēzijas politikas fondu vadības informācijas sistēmā 2014. - 2020. gadam, lai mazinātu administratīvo slogu informācijas sagatavošanai un apkopošanai, atzīt par aktualitāti zaudējušu Ministru kabineta 2017. gada 14. marta sēdes protokola Nr. 12  
   43. § “Informatīvais ziņojums “Par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2016. gada 31. decembrim”” 7. punktu.
10. Ņemot vērā informatīvā ziņojuma ceturtajā sadaļā sniegto informāciju par ES fondu investīciju ieviešanas nosacījumu izstrādes aktualitātēm 2014. – 2020. gada plānošanas periodā, atzīt par spēku zaudējušu Ministru kabineta 2018. gada 13. marta sēdes protokola Nr. 15 30. § “Informatīvais ziņojums “Par Kohēzijas politikas Eiropas Savienības fondu investīciju progresu līdz 2017. gada 31. decembrim un 2018. gada februāra ikmēneša operatīvā informācija”” 4. punktu.
11. Ņemot vērā informatīvā ziņojuma sestajā sadaļā sniegto informāciju, saskaņā ar Ministru kabineta 2010. gada 10. augusta noteikumu Nr. 740 „Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus” 24. punktu uzskatīt par atgūtiem un attiecināt uz Eiropas Savienības struktūrfondu un Kohēzijas fonda 2007. – 2013. gada plānošanas perioda virssaistībām Eiropas Savienības ERAF projektā 2DP/2.3.2.2.0/09/APIA/LIAA/130 “Niedru apstrādes tehnikas iegāde” veiktos izdevumus 26 954 *euro*.
12. Ņemot vērā informatīvā ziņojuma piektajā sadaļā sniegto informāciju par Eiropas Ekonomikas zonas un Norvēģijas finanšu instrumentu   
    2014. – 2021. gada perioda divpusējās sadarbības fonda iniciatīvu priekšlikumu atbalstīšanu divpusējās sadarbības fonda konsultatīvajā darba grupā, atbalstīt šādu iniciatīvu īstenošanu ar 100% donorvalstu finansējumu:
    1. “3D skenēšana un jaunās tehnoloģijas kultūras mantojuma pārvaldībā” par 126 606 *euro,* stiprinot divpusējās attiecības kultūras jomā;
    2. “Dalība sarunu festivālā “LAMPA” programmu īstenošanā iesaistīto iestāžu un sociālo un sadarbības partneru dalībai pasākumos laika periodā no 2019. gada līdz 2024. gadam  
       par 90 000 *euro* ar mērķi paaugstināt izpratni sabiedrībā par Eiropas Ekonomikas zonas un Norvēģijas finanšu instrumentu ieguldījumu un to ietekmi uz Latvijas tautsaimniecību, kā arī stiprināt divpusējās attiecības starp Latviju un donorvalstīm.

Ministru prezidents K.Kariņš

Valsts kancelejas direktors J.Citskovskis

Finanšu ministrs J.Reirs